Д О К Л А Д

за извършена комплексна проверка на обект фабрика за дървопреработка с. Митровци, община Чипровци, експлоатирана от “Арсов 90” ООД на основание Заповед РД-087/21.06.2013 г. на Директора на РИОСВ – Монтана


Извършената на 27.06.2013 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.


Основната дейност на обекта е производство на букови дъски и детайли. 

Дружеството притежава безсрочен Регистрационен документ за дейности по оползотворяване на собствен неопасен отпадък – дървесни изрезки, талаш чрез изгаряне в парни котли с парилни инсталации и пещи със сушилни. Проверените условия от Регистрационния документ се изпълняват. 

На обекта е в експлоатация и авторемантна работилница в която се отремонтират само и единственно МПС собственост на дружеството. Дружeството е в процедура по утвърждаване на  работни листи за  класификация на отпадъците по реда на Наредба № 3/2004 г. Генерираните отпадъци от дейността на авторемонтната работилница се съхраняват разделно в обособени складови помещения. Осигурени са необходимите съдове за тяхното съхраняване. 

На обекта ежедневно се води отчетност на количествата генерирани и третирани дървесни отпадъци в заверената от РИОСВ – Монтана отчетна книга за отпадъци, съгласно  Наредба №2/2013 г. за реда и образците, по които се предоставя информация за дейностите по отпадъците, както и реда за водене на публичните регистри – приложение №4. В ИАОС са представени годишните отчети за отпадъци за 2012 г. 
При проверката на площадката се констатира, че почти цялата площадка е асфалтирана, извън регулация е и граничи с път от републиканската пътна мрежа. При огледа не са констатирани разливи и течове на вредни вещества, както и разпилени дървесни отпадъци.

Дружеството използва вода за миене на трупи, за парните котли, за пропарване на дървен материал и питейно – битови нужди. Обектът се водоснабдява от изворна вода по водпровод гравитачно и от водопроводната мрежа на с. Митровци, доставена въз основа на договор с “В и К” ООД, гр. Монтана. Отпадните и дъждовните води се зауства в река “Превалска Огоста”. 

Прахоулавянето от дървопреработването се осъществява с аспирационни системи, с пречиствателни съоръжения циклони, подвързани към два броя приемни бункери, почиствани ежедневно. Въздуховодите и пречиствателните съоръжения са във видимо добро техническо състояние, без нехерметичност и/или разкъсвания на меките връзки. 

Съгласно Наредба №6/2006 г. дружеството се класифицира като обект, разположен в производствено складови територии и зони. Основни източници на шум се явяват банцинг машините. През 2012 г. е извършено контролно измерване за шум от РЛ – Монтана към ИАОС, гр. София. Не са констатирани нарушения на ЗЧАВ и подзаконовите нормативни актове по неговото прилагане.

